**שאלות חזרה על מאמרי תפילה** (השאלות על פי סדר החוברת)

1. מתי מתעורר אצל האדם הצורך הטבעי להתפלל?
2. מדוע לעיתים מתעורר הצורך הזה להתפלל 'כפי שהתפללו אבותינו'?
3. מה הכוונה במילים 'הנשמה תמיד מתפללת' **בדברי הרב קוק**?
4. מדוע חשוב לדעת את העקרון שהנשמה תמיד מתפללת?
5. איך התפילה עוזרת לנו עם הקושי בין הרצון הבלתי מוגבל לעולם המוגבל?
6. הרב קוק אומר התפילה היא שני דברים יחד: הכרח ותענוג, הסבר את דבריו.
7. הסבר את המשפט: 'גם הנפש לא תמלא', וכיצד משפט זה תורם להבנת עניינה של תפילה?
8. מהי מטרת התפילה לפי **האדמו"ר מפיאסצנא**?
9. מה היחס בין הצרות והקשיים לבין התפילה?
10. איך דברי המדרש תנחומא על סיבת עקרותן של האימהות מהווה מקור לאדמו"ר מפיאסצנא?
11. מה הדומה והשונה בין תפילה לנבואה על פי הרב סולבייצ'יק?
12. מה המשמעות הרוחנית של בני השלבים בתקנת התפילה, תפילות אבות תיקנום, וקביעת כנסת הגדולה את התפילה כצורתה בימינו?
13. מהי ההגדרה התמציתית של תפילה לשיטת הרב סלובייצ'יק, אילו דברים באה הגדרה זו לשלול?
14. ריה"ל כותב שהתפילה היא 'גרעין הזמן ופריו', הסבר איך התפילה היא גרעין ואיך התפילה היא פרי.
15. מהי התפילה לשיטת הרש"ר הירש? איך הדבר מתבטא במילה 'תפילה'?
16. מה החידוש בדברי הרש"ר הירש בהגדרתו תפילה? אדם שמרגיש שרגשותיו לא מתאימים כעת לתפילה האם לשיטת הרש"ר הירש עליו להתפלל?
17. מה ההבדל לשיטת הרש"ר הירש בין תפילה לשיח ותחינה?
18. לשיטת הרב אלימלך בר שאול איך מוסברים שתי החובות המוטלות עלינו בפסוק: וידעת היום והשבות אל לבבך, ואיך הדבר קשור לתפילה?
19. מהו תפקידם של התפילה והברכות לשיטת אברהם יהושע השל?
20. מדוע חשוב לשמור על הפליאה מענייני השגרה בעולם?
21. איך מצליחים להגיע לכוונה בתפילה? עפ"י המשנה בברכות והרמב"ם בהלכות תפילה?
22. הרב קוק כותב שהתפילה היא 'בדיקה גדולה לאדם', מה בוחנת התפילה?
23. לשיטת הרב קוק מה נדרש מהאדם כדי שיצליח להתחבר ולכוון בתפילה?
24. איך הרמח"ל מציע לאדם להגיע ליראת הרוממות (3 דברים), איך יראה זו מסייעת לתפילה?
25. עיין בדברי רש"ז מלאדי, האם העובדה שיש לי מחשבות זרות בעת התפילה מעידה על כך שאיני מתפלל כראוי?
26. מה העצה לאדם שיש לו מחשבות זרות בתפילה ומדוע?
27. מהי עצתו של ר"נ מברסלב שקורה לה 'מעלה עליונה וגדולה מן הכול', ומדוע לדעתך זו עצה חשובה כל כך?
28. מה ממליץ ר"נ מברסלב לעשות בהתבודדות?
29. הרב עדין שטיינזלץ מציע שלוש דרכים להגיע לתפילה בכוונה, הסבר את שלושת הדרכים, וכתוב יתרון וחסרון בכל דרך.
30. איך הבעש"ט מסביר את הפסוקים: צהר תעשה לתיבה, בא אתה וכל ביתך אל התיבה, בהקשר לתפילה?
31. איזה לימוד ואיזו תמיהה מעוררת בנו תפילתו של חזקיה המלך?
32. כיצד עונה בעל העיקרים על התמיהה המתעוררת מתפילתו של חזקיה?
33. מה הקשר בין תפילה לתשובה?
34. בעל העקרים מונה ארבע סיבות שייתכן שלא תתקבל התפילה, פרט מהן ארבעת הסיבות.
35. הרב סולובייצ'יק כותב על 'בדידות בקרב ההמונים', הסבר את הביטוי.
36. איך התפילה היא ביטוי לייחודיות האדם?
37. אבא קובנר מתאר את הקושי שלו להתפלל, מה הקושי שלו? איך הוא התגבר על הקושי?
38. אבא קובנר מייחל להיות 'אחד מכולם', הסבר את הביטוי, ומדוע הוא מייחל לכך?
39. איך דברי המדרש רבה מתחברים לדברי אבא קובנר, הסבר את עוצמתה של תפילה בציבור.
40. ר"נ מברסלב, כותב שרק בציבור מתפללים בכוונה את כל התפילה כי כל אחד מתפלל את חלקו, מה הוא רוצה לומר לנו בדבריו?